laion/Wikipedia-Exotic huggingface dataset:
ויליאם אנדיקוט

ויליאם קראונינשילד אנדיקוט (באנגלית: William Crowninshield Endicott;‏ 19 בנובמבר 1826 – 6 במאי 1900) היה פוליטיקאי אמריקאי, שכיהן כמזכיר המלחמה של ארצות הברית בתקופת כהונתו הראשונה של נשיא ארצות הברית גרובר קליבלנד. ויליאם אנדיקוט נולד ב-19 בנובמבר 1826 בסיילם, מסצ'וסטס. הוא היה בנם של פטנאם ומרי (לבית קראונינשילד) אנדיקוט. הוא היה צאצא ישיר של מי שהיה מושל מסצ'וסטס במאה ה-17, ג'ון אנדיקוט, וקרוב משפחתו, אנדיקוט פיבודי, היה מושל מסצ'וסטס בשנות ה-60 של המאה ה-20. ב-1847 הוא סיים את לימודיו באוניברסיטת הרווארד ובשנים 1849 – 1850 הוא למד בבית הספר הרווארד למשפטים. הוא השתלם במשפטים עם נתניאל ג'. לורד עד שהתקבל ללשכת עורכי הדין של מסצ'וסטס ב-1850. ב-1852 נבחר אנדיקוט כחבר במועצת העיר סיילם וחמש שנים לאחר מכן הוא היה ליועץ המשפטי של העיר. ב-1862 הוא נבחר כחבר ב"אגודת העתיקות האמריקאית (אנ'). ב-1853 הוא נכנס לשותפות במשרד עורכי דין עם ג'. ו. פרי, בשם "פרי ואנדיקוט", שהתפרק ב-1873 עם מינויו כשופט. בין השנים 1857 – 1873 הוא גם שימש כנשיא בנק סיילם. ב-1873, אף על פי שהיה חבר המפלגה הדמוקרטית (ובמקור חבר המפלגה הוויגית) מונה על ידי ויליאם וושבורן, מושל מסצ'וסטס הרפובליקני, כשופט בבית המשפט העליון של מסצ'וסטס, תפקיד בו הוא כיהן עד 1882. ב-1879 הוא התמודד ללא הצלחה על מושב בקונגרס ולאחר מכן, ב-1884 הוא התמודד ללא הצלחה על תפקיד מושל מסצ'וסטס. ב-1885 הוא התמנה על ידי הנשיא גרובר קליבלנד למזכיר המלחמה של ארצות הברית, תפקיד אותו הוא מילא עד 1889. בתפקיד זה דאג אנדיקוט לשינויים רבים וחשובים בארגון של צבא ארצות הברית, כולל הקמת מערכת בחינות לקביעת קידומם של קצינים. אנדיקוט עמד בראש מועצת הביצורים שכונסה ב-1885 (ועדת אנדיקוט) ושהגישה המלצות ותכנונים מפורטים לדור שלם של ביצורי חוף בארצות הברית שנבנו בתקופת מלחמת ארצות הברית–ספרד. ברבים מביצורים אלו נעשה שימוש בראשית מלחמת העולם השנייה. ב-13 בדצמבר 1859 נשא אנדיקוט לאישה את אלן פיבודי. אלן הייתה בתו של הפילנתרופ ג'ורג' פיבודי ושל קלריסה פיבודי מסיילם. סבה היה ג'וזף פיבודי, בעל ספינות מסיילם שצבר את הונו מיבוא פלפל שחור מסומטרה ובעת פטירתו ב-1844 הוא היה אחד האנשים העשירים ביותר בארצות הברית. לוויליאם ולאלן אנידקוט נולדו שני ילדים: ויליאם קראונינשילד אנדיקוט הבן (1936-1860), עורך דין שנשא לאישה את מרי לואיז ת'ורון. מרי קראונינשילד אנדיקוט, (1957-1864), שנישאה ב-1888 למדינאי הבריטי ג'וזף צ'מברלין ולאחר מותו ב-1914 נישאה ב-1916 לכומר אנגלי, ויליאם הרטלי קרנגי. ויליאם אנדיקוט נפטר מדלקת ריאות חריפה בבוסטון ב-6 במאי 1900. רעייתו האריכה ימים 27 שנים לאחר פטירתו ונטמנה לצדו בבית הקברות הרמוני גרוב שבסיילם. מדיה וקבצים בנושא ויליאם אנדיקוט בוויקישיתוף Biography in Secretaries of War and Secretaries of the Army a publication of the United States Army Center of Military History. ויליאם אנדיקוט, באתר "Find a Grave" (באנגלית) d "WILLIAM C. ENDICOTT DEAD; Ex-Secretary of War Succumbs to Acute Pneumonia at Boston". The New York Times. May 7, 1900. American Antiquarian Society Members Directory "WILLIAM C. ENDICOTT". The New York Times. September 11, 1884. THE MASSACHUSETTS DEMOCRATS. WILLIAM C. ENDICOTT NOMINATED FOR GOVERNOR—BLAINE DENOUNCED". The New York Times. September 4, 1884. ג'וזף פיבודי, באתר "Find a Grave" (באנגלית)
ליאת לוי-קופלמן

ליאת לוי-קופלמן (נולדה ב-7 ביוני 1976) היא סופרת ועיתונאית ישראלית והעורכת הראשית לשעבר של שבועון הבידור "פנאי פלוס" ושל מגזין האופנה והלייף סטייל "Go Style". מחברת רב המכר ״את הבוס״ - מדריך ליזמות עסקית שנכתב במיוחד עבור נשים. לוי-קופלמן נולדה בפרדס חנה. היא סיימה את לימודיה בתיכון החקלאי בפרדס חנה, התגייסה לצה"ל כמדריכת שריון בחטיבה 188 ולאחר מכן כקצינת הדרכה של בסיס האימונים באלי"ש. לאחר הצבא הדריכה קייטנה של הסוכנות היהודית בבורסוויל, טקסס וכשחזרה השתלבה בעולם העיתונות. היא אמא לשלושה ונשואה לגלעד לוי-קופלמן עורך ובמאי עריכות בטלוויזיה ומרצה על צפייה ביקורתית בריאליטי. בשנת 1999 היא יזמה, הקימה וערכה את מגזין האופנה והלייף סטייל מבית "ידיעות אחרונות" "Go Style", תפקיד אותו היא מבצעת עד היום. בשנת 1999 החלה לעבוד כעורכת, כתבת ומאיירת בשבועון "פנאי פלוס". בשנת 2001 מונתה לסגנית עורכת שבועון הנוער "ראש אחד". בשנת 2006 כתבה טור הורות ב-ynet שנקרא "בייבי דול". בשנת 2008 מונתה לעורכת הראשית של "ראש אחד" במקביל לעריכת "Go Style", והייתה אחראית על פרמוטו מחדש של העיתון. בשנת 2013 מונתה לעורכת הראשית של שבועון הבידור "פנאי פלוס". כתיבת סיפור מתח בהמשכים, "מבצע מסטיק", שהתפרסם במגזין לילדים, "דיסני" ישראל. כתבה ספרים כגון "OMG אני בהריון", "את הבוס" ו-"אני הבוסית". יועצת לסדרת האופנה "אופנה אורבנית" בערוץ E!, מפתחת סדרת הנוער “יומני החופש הגדול” עבור ערוץ דיסני ישראל, כותבת ומגישת סדרת האינטרנט להורים ולילדים “הורים בחיתולים” לאתר ynet. בנוסף, מרצה ראשית ומפתחת הקורס "עיתונות ויזמות אופנה" – לימודי תעודה במסלול ללימודי חוץ בבית הספר "שנקר" ומרצה בנושאי הצלחה מקצועית, "את הבוס!". ליאת לוי-קופלמן, ברשת החברתית פייסבוק ליאת לוי-קופלמן, ברשת החברתית אקס (טוויטר) ליאת לוי-קופלמן, ברשת החברתית אינסטגרם
מקסי

מקסי (באנגלית: Maxi; נולדה ב-23 בפברואר 1950) היא זמרת ומגישת רדיו אירית. ייצגה את אירלנד באירוויזיון 1973. מקסי נולדה בדבלין בשם אירן מקובריי (Irene McCoubrey) כצעירה במשפחה בת שלושה ילדים, כילדה היא ניגנה בכינור ושרה במקהלה של בית הספר. בסוף שנות השישים היא נבחרה להיות חברה בלהקת בנות שהוקמה על ידי מגיש הרדיו אמון אנדרוז והם פעלו בשם "Maxi, Dick and Twink", הלהקה הוחתמה בחברת התקליטים קולומביה רקורדס, בתחילת שנות השבעים הם התפרקו והיא פנתה לקריירת סולו. ב-1973 נבחרה להיות נציגת אירלנד באירוויזיון, היא ביצעה בתחרות את שירה "Do I Dream", היא סיימה במקום העשירי עם 80 נקודות. בין השנים 1977–1984 הייתה חברה בלהקת הבנות שיבה, ביחד עימם ייצגה את אירלנד באירוויזיון 1981. ב-1982 הייתה מעורבת ביחד עם חברות להקתה בתאונת דרכים וכתוצאה מהפגיעה היא סבלה מאמנזיה. היא הגישה מספר תוכניות ברדיו של "RTÉ", רשות השידור של אירלנד ובBBC, ב-2015 פרשה מעבודתה. היא עבדה בשיתוף עם הסניף האירי של ארגון קרן החירום הבינלאומית של האומות המאוחדות לילדים. היא הייתה נשואה בין 1973–1979, ואין לה ילדים. מקסי, במסד הנתונים הקולנועיים IMDb (באנגלית) מקסי, באתר MusicBrainz (באנגלית) מקסי, באתר Discogs (באנגלית) ביוגרפיה של מקסי ערך זה הוא קצרמר בנושא מוזיקאים ובנושא אירלנד. אתם מוזמנים לתרום לוויקיפדיה ולהרחיב אותו.
אירינה פטרסקו

אירינה פטרסקו (ברומנית: Irina Petrescu; ‏19 ביוני 1941 - 19 במרץ 2013) היא שחקנית קולנוע, טלוויזיה ותיאטרון רומנייה. פטרסקו נולדה בבוקרשט, ב-1963 סיימה לימודי תיאטרון וקולנוע. בשנת 2000 קיבלה את אות כוכב רומניה. ב-1990 הייתה פעילה בגולניאדה. ב-1966 שיחקה בתפקיד הראשי בסרט "Duminică la ora 6" (יום ראשון ב-6), העוסק בזוג נאהבים ברומניה בתקופת מלחמת העולם השנייה. ב-1969 שיחקה בסרט הקומדיה, "Răutăciosul adolescent", הסרט נשלח לייצג את רומניה בפרס אוסקר לסרט הבינלאומי הטוב ביותר. כמו כן, הסרט זיכה אותה בפרס השחקנית הטובה ביותר בפסטיבל הסרטים הבינלאומי במוסקבה. ב-1992 הופיעה בסרט "מיס כריסטינה" המבוסס על הנובלה מאת הסופר מירצ'ה אליאדה. ב-2010 גילמה את תפקיד הסבתא בסרט הישראלי שליחותו של הממונה על משאבי אנוש שצולם ברומניה. בנוסף, פטרסקו לקחה חלק בהפקות רבות לתיאטרון. מדיה וקבצים בנושא אירינה פטרסקו בוויקישיתוף אירינה פטרסקו, במסד הנתונים הקולנועיים IMDb (באנגלית) אירינה פטרסקו, באתר AllMovie (באנגלית) אירינה פטרסקו, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כדרור

כדרור (באנגלית: Dribbling) היא, במשחקי כדור, התנהלות ספורטאי או ספורטאית עם כדור המשחק, בצורה שנועדה לעבור שחקנים יריבים, למנוע את חטיפת הכדור, ולייצור הזדמנויות להבקעה. ההתנהלות הזאת נקשרת לענפי ספורט שונים ובהם: כדורגל, כדוריד, כדורסל, הוקי שדה וכדורמים. המכדרר או המכדררת מתנועעים במגרש בדרך שנועדה להטעות את היריבים, לגבי כיוון התקדמותם או הפניה ימינה או שמאלה, תוך שליטה בכדור המשחק. השליטה בכדור והנעתו מתבצעת, בהתאם למשחק, ביד, ברגל או במקל המיועד לכך. ענת דרייגור, כדרור בכדורסל ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
יחסי ארצות הברית – גבון

יחסי ארצות הברית–גבון הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין הרפובליקה הגבונית. היחסים בין ארצות הברית לגאבון החלו בעקבות קבלת העצמאות של גבון מצרפת בשנת 1960. למרות העצמאות של גבון שתי המדינות נותרו בעלות ברית קרובות ובשנות השישים של המאה העשרים צרפת הסתמכה על גבון כמקור האורניום היחיד שלה וכמקור נפט עיקרי. בפברואר 1964 סייעו כוחות צרפתים להפיל את המשטר הגבוני במהלך ההפיכה של גבון ב-1964 ואזרחים צרפתים הפיצו שמועות על מעורבות אמריקאית בהפיכה שהובילה הפצצת השגרירות האמריקאית בליברוויל בשנת 1964. לאחר עלייתו של עומר בונגו לשלטון בשנת 1967, המשיכה ארצות הברית ביחסים דיפלומטיים למרות נטיותיו האוטוקרטיות של בונגו. בשנת 1987 ערך הנשיא בונגו ביקור רשמי בוושינגטון הבירה. בספטמבר 2002 ערך מזכיר המדינה קולין פאוול ביקור קצר והיסטורי בגבון במטרה להדגיש את ההגנה והשמירה על הסביבה באזור מרכז אפריקה. בהמשך ערך הנשיא בונגו ביקור בבית הלבן במאי 2004. ארצות הברית מייבאת אחוז ניכר מהנפט הגבוני והמנגן הגבוני ומייצאת לגבון ציוד בנייה כבד, מטוסים ומכונות. באמצעות תוכנית חינוך והכשרה צבאית בינלאומית צנועה, ארצות הברית מספקת אימונים צבאיים לחברי הכוחות המזוינים הגבוניים מדי שנה. סיוע דו-צדדי אחר בין המדינות הוא מימון מענקים קטנים למען הדמוקרטיה וזכויות האדם, עזרה עצמית ופרויקטים לשימור תרבות. נציגות ארצות הברית הרשמית בגבון כוללת את: השגריר, אריק ד. בנימינסון (מאז דצמבר 2010). סגן ראש המשלחת, נתן הולט. קצין ניהול, צ'ארלס מוריל. קציין ענייני ציבור / כלכלי / מסחרי, ג'ון קוראו. נספח ההגנה, רנה דיצ'יין. קצין קונסולרי, גרייס גנווינו. שגרירות ארצות הברית ממוקמת בליברוויל שבגבון. יחסי החוץ של ארצות הברית מדיה וקבצים בנושא יחסי ארצות הברית – גבון בוויקישיתוף תולדות יחסי גבון - ארצות הברית שגרירות ארצות הברית בליברוויל Gabon threatens France with tit-for-tat deportation by Antoine Lawson, Reuters, 4 March 2008 Charles F. Darlington Oral History Interview - JFK #1, 12/3/1971, pg.8, http://archive1.jfklibrary.org/JFKOH/Darlington,%20Charles%20F/JFKOH-CFD-01/JFKOH-CFD-01-TR.pdf The French African Connection 1of3: France's Thirst for Energy (video), Al Jazeera, 2014, https://www.youtube.com/watch?v=lZKHZVVRITY
יחסי איי בהאמה – ארצות הברית

יחסי איי בהאמה – ארצות הברית הם היחסים דו-צדדיים הרשמיים, הפוליטיים, השיתופיים והמדיניים שבין קהיליית איי בהאמה לבין ארצות הברית של אמריקה. איי בהאמה וארצות הברית כוננו יחסים דיפלומטיים בשנת 1973. מבחינה היסטורית, הן ניהלו קשרים כלכליים ומסחריים קרובים. המדינות חולקות קשר אתני ותרבותי, בעיקר בתחום החינוך, ובבהאמה מתגוררים כ-30,000 תושבים אמריקאים. בנוסף, פועלים כ-110 עסקים הקשורים לארצות הברית בבהאמה, ובשנת 2005 87% מכלל 5 מיליון התיירים שביקרו בבהאמה היו אמריקאים. כשכנה, איי בהאמה ויציבותה הפוליטית חשובות לארצות הברית. ארצות הברית והממשלה הבהאמית עבדו יחד על צמצום הפשיעה וטיפול בנושאי הגירה. האי הקרוב ביותר נמצא רק 45 מיילים מחופי פלורידה, בהאמה משמשת לרוב כשער לסמים ולמהגרים בלתי חוקיים המיועדים לארצות הברית. ארצות הברית ובהאמה משתפות פעולה כדי להתמודד עם האיומים הללו. הסיוע והמשאבים האמריקניים היו חיוניים למאמציהם הבהאמיים למתן את הזרם המתמשך של נרקוטים ומהגרים בלתי חוקיים דרך הארכיפלג. ארצות הברית והבהאמה משתפות פעולה באופן פעיל גם בנושא אכיפת חוק, תעופה אזרחית, מחקר ימי, מטאורולוגיה ונושאים חקלאיים. הצי האמריקני מפעיל מתקן מחקר תת-ימי באי אנדרוס. סוכנות המכס והגנת הגבולות של המחלקה לביטחון המולדת מחזיקה מתקני "preclearance" בשדות התעופה בנסאו ובפריפורט. מטיילים לארצות הברית מתראיינים ונבדקים לפני היציאה, ומאפשרים זמני חיבור מהירים יותר בארצות הברית. השגריר - נד ס. סיגל סגן ראש המשלחת - טימותי זוניגה-בראון קצין ניהול - דייוויד אלמו קונסול - וירג'יניה רמדאן ראש המחלקה הפוליטית-כלכלית וקצין לענייני ציבור - דניאל אוקונור בהאמה מחזיקה שגרירות הממוקמת בוושינגטון הבירה, וקונסוליות גנרליות באטלנטה, מיאמי, וניו יורק. שגרירות ארצות הברית באיי בהאמה ממוקמת בנסאו, ניו פרובידנס, בהאמה. הסכם הסחר החופשי של צפון אמריקה הקהילייה הקריבית יחסי החוץ של ארצות הברית מדיה וקבצים בנושא יחסי איי בהאמה – ארצות הברית בוויקישיתוף מחלקת המדינה של ארצות הברית - איי בהאמה שגרירות ארצות הברית משרד הבהאמה - המשנה של הלשכה הפדרלית לחקירות בארצות הברית https://ewnews.com/foreign-affairs-the-bahamas-enjoys-excellent-relations-with-us-china עותק בארכיון (ארכיון) http://www.bahamasembdc.org/
Mala Santa (שיר)

Mala Santa (באנגלית: Bad saint, ובעברית: קדוש רע) הוא סינגל, שהוקלט על ידי הזמרת-יוצרת האמריקאית בקי ג'י, מתוך אלבום הבכורה שלה, Mala Santa. השיר יצא לאור ב-11 באוקטובר 2019, על ידי חברות התקליטים קימוסבי רקורדס, RCA רקורדס וסוני מיוזיק לטין. עם יציאתו נכנס השיר אל המקום השישי במצעד של אקוודור. השיר נכתב על ידי בקי ג'י ודיג'יי לואיאן ופזמונאים נוספים והופק על ידי דיג'יי לואיאן וממבו קינגס. השיר מתפקד כשיר הנושא של האלבום Mala Santa, ועטיפתו דומה לזו של האלבום עצמו. בשתי העטיפות ניתן לראות את הצד הרע והצד הטוב של ג'י. איגוד תעשיית ההקלטות האמריקאי העניק לשיר את תואר הפלטינה הלטינית על מכירות של למעלה מ-60,000 עותקים במדינה. הווידאו קליפ המלא של השיר הועלה לערוץ היוטיוב של בקי ג'י ב-11 באוקטובר 2019, ביום צאתו כסינגל. לאורכו של הקליפ, ניתן לראות את ג'י כשהיא רוקדת לצלילי השיר, תוך שהיא מחליפה תלבושות שונות ונמצאת בחדר שצבע קירותיו משתנים מעת לעת. נכון לאפריל 2020, מונה הצפיות של הקליפ עומד על למעלה מ-155 מיליון צפיות. מידע על הסינגל "Mala Santa" באתר מיוזיק בריינז מילות השיר "Mala Santa" באתר Genius סרטון השיר "Mala Santa" באתר יוטיוב Becky G - Mala Santa, Discogs (באנגלית) Becky G - Mala Santa, Discogs (באנגלית) Top 100 Ecuador – national-REPORT, web.archive.org, ‏2019-10-25 Becky G – MALA SANTA (באנגלית), נבדק ב-2020-01-15 Gold & Platinum, RIAA (באנגלית) Becky G - MALA SANTA (Álbum Visual), נבדק ב-2020-01-15 AMPROFON, amprofon.com.mx Listas semanales - Listas - Promusicae - Productores de Música de España, www.promusicae.es
פיט ויסקלוסקי

פיטר ג'ון ויסקלוסקי (באנגלית: Peter John Visclosky; נולד ב-13 באוגוסט 1949) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת אינדיאנה, ברציפות מאז 1985 ועד 2021. ויסקלוסקי נולד בעיר גארי שבצפון-מערב אינדיאנה, בנם של ג'ון והלן (לבית קאוזלריק) ויסקלוסקי. הוא ממוצא קרואטי-סלובקי. הוא התחנך בבית הספר התיכון "אנדריאן" שבמרילוויל, אינדיאנה. הוא סיים לימודי תואר ראשון בחשבונאות באוניברסיטת אינדיאנה שבעיר הולדתו גארי, והמשיך ללימודי תואר שני במשפטים בבית הספר למשפטים של אוניברסיטת נוטרדאם. באוניברסיטת ג'ורג'טאון שבוושינגטון הבירה למד לתואר שני במשפט השוואתי ובמשפט הבינלאומי. הוא עבד כעורך דין ועוזר בסגל של חבר הקונגרס אדם בנג'מין בטרם נבחר בעצמו אל בית הנבחרים. ב-1984 התמודד ויסקלוסקי לבית הנבחרים של ארצות הברית מטעם מחוז הקונגרס הראשון של אינדיאנה. בבחירות המקדימות שנערכו במפלגה הדמוקרטית הוא גבר על נציגת המחוז המכהנת בבית הנבחרים קייטי הול, ועל שאר יריביו כשלו 34% מקולות הבוחרים. בבחירות הכלליות הוא הביס את ג'וזף גרנצ'יק, מועמד המפלגה הרפובליקנית, עם 71% מהקולות. הוא נבחר 15 פעמים נוספות לייצג מחוז קונגרס שמיוצג בידי המפלגה הדמוקרטית ללא הפרעה מאז 1931. אחר כך בקריירה שלו הוא מעולם לא זכה בבחירות המקדימות עם פחות מ-71% ורק פעם אחת זכה בבחירות הכלליות עם פחות מ-60% מהקולות — ב-2010, אז השתלטו הרפובליקנים מחדש על בית הנבחרים. ויסקלוסקי הוא תומך באיגודי עובדים ומתנגד לסחר חופשי. החזרת מכסי המגן על הפלדה, לחימה נגד פעולות בלתי חוקיות המכונות "זריקת פלדה", בהן מדינות המורידות את מחירי הפלדה האמריקאית באמצעות סבסוד למייצרי פלדה מקומיים או למייצרי פלדה באמצעות חברות פלדה שהולאמו, כל אלה נמצאים בראש סדר העדיפויות של ויסקלוסקי בקונגרס. ויסקלוסקי הוא אחד מ-126 הדמוקרטים שהצביעו נגד ההחלטה לצאת למלחמת עיראק. הוא גם תומך בהיי-טק כדרך להחיות את כוח העבודה של הצווארון הכחול בארצות הברית וכדרך להפחתת הפשע. ביולי 2001 הצביע בעד להמשיך את אזהרת המסע לקובה עד שלא ישוחררו אסירים פוליטיים. במרץ 2009 דיווח העיתון "וושינגטון טיימס" כי ויסקלוסקי קיבל, במשך עשר שנים, תרומות למסעי הבחירות שלו בגובה 1.36 מיליון דולר אמריקני מלקוחות של ארגון השתדלנות "PMA Group". בשנים 2007 ו-2008 הפנתה ועדת ההקצבות של בית הנבחרים, בה היה ויסקלוסקי חבר, כ-137 מיליון דולר ברכש ממשלתי ללקוחות PMA. במאי 2009 קיבל ויסקלוסקי זימונים לחקירת חבר מושבעים גדול שחקר את קבוצת PMA, ובכך היה לחבר הקונגרס הראשון זומן לחקירה זו. ביוני אותה השנה הצביע בעד תמיכה במוסדות דמוקרטיים בפקיסטן. ב-6 בנובמבר הודיע ויסקלוסקי על החלטתו שלא להתמודד מחדש לבית הנבחרים לקראת הבחירות לקונגרס ב-2020, וכהונתו הסתיימה בראשית ינואר 2021 עם התפזרות הקונגרס ה-116 של ארצות הברית. מדיה וקבצים בנושא פיט ויסקלוסקי בוויקישיתוף אתר האינטרנט הרשמי של פיט ויסקלוסקי בבית הנבחרים (באנגלית) פיט ויסקלוסקי, ברשת החברתית פייסבוק פיט ויסקלוסקי, ברשת החברתית אקס (טוויטר) פיט ויסקלוסקי, סרטונים בערוץ היוטיוב פיט ויסקלוסקי, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) כריסטינה מרקוס, Longtime Rep. Pete Visclosky announces retirement, באתר The Hill‏, 6 בנובמבר 2019 (באנגלית)
המלוכה של סנט וינסנט והגרנדינים

המלוכה של סנט וינסנט והגרנדינים (באנגלית: Monarchy of Saint Vincent and the Grenadines) היא שיטת הממשל בממלכת סנט וינסנט והגרנדינים במסגרתה עומד בראש המדינה מונרך. שיטת ממשל זו מבוססת על שיטת וסטמינסטר של דמוקרטיה פרלמנטרית. מאז ה-8 בספטמבר 2022 מולך בסנט וינסנט והגרנדינים המלך צ'ארלס השלישי הנושא בתואר "מלך סנט וינסנט והגרנדינים" (King of Vincent and the Grenadines). יורש העצר הוא בנו הבכור של צ'ארלס, הנסיך ויליאם. המונרך עומד בראש הרשות המחוקקת, המבצעת והשופטת. הסכמת המונרך נדרשת על מנת שחוק של הפרלמנט של סנט וינסנט והגרנדינים יכנס לתוקפו. בנוסף, צ'ארלס השלישי מכהן כמלך כל ממלכות חבר העמים הבריטי, ובפרט הוא מלך הממלכה המאוחדת, ולכן, בשל מיקום מגורי המלך בממלכה המאוחדת, מייצג אותו המושל הכללי של סנט וינסנט והגרנדינים. מקורה של המלוכה בסנט וינסנט והגרנדינים בבית המלוכה הצרפתי ובית המלוכה הבריטי מהם התפתח בית המלוכה של סנט וינסנט והגרנדינים כבית מלוכה עצמאי (אוניה פרסונלית).
גשר הידידות (אמריקה הדרומית)

גשר הידידות (בפורטוגזית: Ponte da Amizade, בספרדית: Puente de la amistad) הוא גשר המקשר בין ברזיל לפרגוואי. החוזה לבניית הגשר נחתם בשנת 1956, ובשנת 1965 נפתח הגשר לתנועה. הגשר עובר מעל נהר פרנה ומהווה מעבר גבול חופשי לאזרחי אמריקה הדרומית. אזרחי מדינות הנמצאות מחוץ ליבשת, נדרשים לעבור ביקורת גבולות בגשר. הגשר מקשר בין העיר הברזילאית פוז דו איגואסו לעיר הפרגוואית סיודד דל אסטה. אורכו של הגשר עולה על 540 מטר, הוא מגשר על פני כ-300 מטר. וגובהו 78 מטר. מדיה וקבצים בנושא גשר הידידות בוויקישיתוף על בניית הגשר CIUDAD DEL ESTE »PUENTE DE LA AMISTAD, BIENVENIDO A PARAGUAY ערך זה הוא קצרמר בנושא אמריקה הדרומית ובנושא מבנים. אתם מוזמנים לתרום לוויקיפדיה ולהרחיב אותו.
Yo x Ti, Tu x Mi

Yo x Ti, Tu x Mi (באנגלית: Me for You, You for Me, ובעברית: אני בשבילך, אתה בשבילי) הוא סינגל, שהוקלט על ידי הזמרת-יוצרת הספרדית רוסליה, בשיתוף עם הראפר והזמר אוזונה. השיר יצא לאור ב-15 באוגוסט 2019, על ידי חברת התקליטים סוני מיוזיק אנטרטיינמנט. עם יציאתו נכנס השיר אל המקום הראשון במצעד של ספרד. השיר נכתב על ידי רוסליה, אוזונה ואל גינצ'ו והופק על ידי רוסליה, אל גינצ'ו ופרנק דוקס. השיר זכה להצלחה רבה והיה לשירה החמישי של רוסליה אשר הצליח לכבוש את פסגת מצעד השירים של ספרד. בין היתר, הצליח לכבוש גם את פסגת מצעד השירים של פלנדריה. איגוד תעשיית ההקלטות הספרדי העניק לשיר את תואר הפלטינה הלטינית המרובעת על מכירות של למעלה מ-160,000 עותקים במדינה. הווידאו קליפ המלא של השיר הועלה לערוץ היוטיוב של רוסליה ב-15 באוגוסט 2019, ביום צאתו כסינגל. בתחילת הקליפ, ניתן לראות את רוסליה כשלראשה זר פרחים, והצילום בשחור-לבן. בהמשך הצילום הופך לצילום בצבע ובסמוך לכך, ניתן לראות גם את אוזונה. נכון לינואר 2020, מונה הצפיות של הקליפ עומד על למעלה מ-250 מיליון צפיות. מידע על הסינגל "Yo x Ti, Tu x Mi" באתר מיוזיק בריינז מידע על היצירה "Yo x Ti, Tu x Mi" באתר Discogs מילות השיר "Yo x Ti, Tu x Mi" באתר Genius סרטון השיר "Yo x Ti, Tu x Mi" באתר יוטיוב Suzy Exposito, Suzy Exposito, Rosalía and Ozuna Drop Surprise Reggaeton Track, 'Yo X Ti, Tu X Mi', Rolling Stone, ‏2019-08-15 (באנגלית) El portal de Música, www.elportaldemusica.es ROSALÍA & Ozuna – Yo x Ti, Tu x Mí (באנגלית), נבדק ב-2020-01-15 ultratop.be - ULTRATOP BELGIAN CHARTS, ultratop.be El portal de Música, www.elportaldemusica.es ROSALÍA, Ozuna - Yo x Ti, Tu x Mi (Official Video), נבדק ב-2020-01-15 Certificazioni - FIMI, www.fimi.it (באיטלקית) AMPROFON, amprofon.com.mx
גשר הידידות

האם התכוונתם ל... גשר הידידות (ישראל) – עובר מעל נחל סער גשר הידידות (אמריקה הדרומית) – מקשר בין ברזיל לפרגוואי גשר הידידות הסינו-קוריאני – מקשר בין סין לקוריאה הצפונית גשר הידידות (קוריאה–רוסיה) – מקשר בין רוסיה לקוריאה הצפונית גשר הידידות (קטר–בחריין) – מתוכנן לקשר בין קטר לבחריין גשר הידידות (אפגניסטן–אוזבקיסטן) – מקשר בין אפגניסטן לאוזבקיסטן גשר הידידות (מיאנמר–תאילנד) – מקשר בין מיאנמר לתאילנד גשר הידידות (נארווה) – גשר מעל נהר הנארווה המקשר בין העיר נארווה באסטוניה לעיר איוואנגורוד ברוסיה
חידודון

חידודון היא תוכנית רדיו בת שעתיים העוסקת בפנאי, הומור וחידות ברוח יהודי המשודרת מדי יום בין 14:00–16:00 בתחנת הרדיו האזורית 'קול ברמה' בהגשתו של עמי מימון. ב-2009, עם פתיחת הרדיו האזורי החרדי 'קול ברמה', החל מימון להגיש את התוכנית, תחילה באורך שעה אחת, ובהמשך הורחבה לשעתיים, בין 14:00-16:00 בצהריים. במהלך התוכנית מציג מימון למאזינים חידות "כסף במזומן" בנושאים תורנים, כאשר המאזינים אשר עולים לשידור ובוחרים כסף גדול (שעל כל תשובה נכונה זוכים ב-100 שקלים, עד סכום של ₪1,000) או כסף קטן (20 שקל על כל תשובה נכונה), בנוסף מגיש "חידה מתגלגלת" בנושא תורני אשר לרוב נפתרת נכונה אחת לחודש, ולפעמים נפתרת לאחר כמה חודשים ביוני 2021 תשובה נכונה של מאזין זיכתה אותו ב-20 אלף שקל. בין התוכנית הוא מחלק פרסים על אמירת "גם אני מאזין לחידודון עם עמי מימון" בשיחת טלפון שמחייג בחסוי למאזין שחייג קודם. בתוכנית משודרות מדי יום פינות תורניות וכן ראיונות ברוח השמחה בשלל נושאים. עם השנים זכתה התוכנית לפופולריות רבה, ולפי סקר TGI היא נחשבת לתוכנית הרדיו המואזנת ביותר בציבור החרדי. ב-2016 אף נמדדה התוכנית כתוכנית הרדיו המואזנת ביותר בישראל בין 14:00-16:00, כשהיא משאירה מאחור תוכניות נחשבות כמו 'דידי לוקאלי' ואחרים. ב-28 בנובמבר 2017 זכה מימון, מגיש התוכנית, לציון לשבח במהלך כנס אילת לעיתונות על הצלחת תוכניתו. ב-2020 יצא על ידי חיים ולדר הספר "חידודון" המבוסס על התוכנית. חידודון באתר רדיו קול ברמה קובי נחשוני, חמיצר החרדי: 10,000 ש"ח לפתרון "חידת הלכה", באתר ynet, 13 בנובמבר 2012 יאיר טוקר, ‏צפו: מאזין זכה ב-10,000 שקל בתוכנית של עמי מימון, באתר כיכר השבת, 6.11.2014 שימי פרקש, לאחר שלושה חודשים מאזין ענה תשובה וזכה ב-5000 ש"ח, באתר בחדרי חרדים, 25 במאי 2020 סקר TGI: עמי מימון ממשיך להוביל בנתוני הרייטינג, באתר chabad.info, ‏2015-01-28 תכנית הצהריים המואזנת בישראל: "חידודון", באתר כיכר השבת עמי מימון קיבל ציון לשבח על ה'חידודון', באתר כיכר השבת עמי מימון וחיים ולדר בספר משותף: "חידודון" מגיע למדפים בסוף השבוע, הידברות 2019
פוספתריום

פוספתריום (שם מדעי: Phosphatherium; משמעות השם: "בהמת פוספט") הוא סוג נכחד של יונק ממשפחת הנומידותריים, שבסדרת הפילאים, אשר התקיים באפריקה בתקופת הפלאוקן ובתחילת האאוקן שלפני 59.2-50.7 מיליון שנה. סוג זה כלל מין אחד - Phosphatherium escuilliei, אשר היה אחד המינים המוקדמים ביותר של הפילים וכנראה היה אב קדמון לכל הפילים המאוחרים. המאובנים שלו התגלו בבסיס אולד אבדון (אנ') שבמרוקו, בקרבת העיר קוריבגה והוגדרו ב-1996. שם המין קרוי על מגלה הממצאים, פרנסיס אסקווילה. הפוספתריום היה אחד מהקטנים שבבני סדרת הפילאים והוא הגיע לממדים של כלב בינוני, באורך 60 ס"מ, גובה של 30 ס"מ בכתפיים ומשקל של לא יותר מ-15 ק"ג. מבנה הגוף הזכיר מבנה של טפיר ונראה שהוא היה יונק מיימי. המאובנים כללו הבדלים קטנים בין הזכרים לנקבות, בייחוד במבנה שרירי הלסת. מבנה הגולגולת היה רחב מעט עם חוטם רחב יחסית לגולגולת, אך ללא סימן לחדק. מבנה השיניים דמה לזה של פילים אך ללא חטים. המבנה של שיניו שהיו בעלי טוחנות חזקות אך בעלי מרווח בו אולי היו שיניים מסוג אחר. מבנה הלסת מצביע על תזנה אפשרית כאוכל-כול שהתבסס על עלי עצים ושיחים אך אולי גיוון בחרקים ובחיות קטנות. בנוסף נראה שהיה אוכל פירות. היונק היה אנדמי לביצות והיערות הקדומים של מרוקו והוא נכחד עם ההתייבשות שלהם, עם התקדמותו של ים תטיס לתוך הסהרה במשך רוב האאוקן. הוא התפתח ליונקים גדולים יותר כמו המריתריום והבריתריים. מדיה וקבצים בנושא פוספתריום בוויקישיתוף פוספתריום, באתר האנציקלופדיה של החיים (באנגלית) פוספתריום, באתר GBIF (באנגלית)
נומידותריים

נומידותריים (שם מדעי: Numidotheriidae) היא משפחה נכחדת מסדרת הפילאים, אשר התקיימה החל מסוף הפלאוקן עד לתחילת האוליגוקן, שבפלאוגן. משפחה זו כוללת ארבעה סוגים שנחשבים למוקדמים ביותר ולקטנים ביותר מבין הפילאים. המאובנים שלהם התגלו בצפון אפריקה, בעיקר במרוקו, לוב ובדרום אלג'יריה. מינים אלה דמו במראם להיפופוטמיים קטנים והיו בעלי גולגולת נמוכה וארוכה עם חוטם רחב ומבנה שיניים גדולות יחסית. ככל הנראה הם היו אוכלי כל בנוסף לתזונתם על עלים, פירות וצמחי מים. הם היו קטנים יחסית והגיעו עד למשקל 15 ק"ג, אך הדאויותריום היה גדול יותר והגיע למשקל של 200 ק"ג. מינים התפתחו לפילאים שוכני ביצות וגדות מים כמו המריתריום ולמיני הבריתריים. Arcanotherium דאויותריום (Daouitherium) נומידותריום (Numidotherium) פוספתריום (Phosphatherium) מדיה וקבצים בנושא נומידותריים בוויקישיתוף נומידותריים, באתר GBIF (באנגלית)